Əlbəttə, dövlətimiz ötən dövr ərzində ordu quruculuğuna diqqəti artırmışdır və bu sahəyə yönələn vəsait ildən-ilə artır. Amma biz bəzən düşmən xalqın və başqa millətlərin ümumi milli amal, milli ideya, milli savaş naminə yüz illərdən gələn ödəmələrindən danışırıq. Mənə elə gəlir, Silahlı Qüvvələrə Yardım Fondunu bir az tərcümə etsək, – baxmayaraq ki, öz dilimizdədir, – bu, Qarabağ Fondu kimi səslənə bilər. Bu prosesə töhfə vermək üçün mən yenə də çağırış eləmək istəyirəm. Əlbəttə, bu, kampaniya şəklində olmamalıdır. Əlbəttə, bu nə biyar, nə də töycü deyil ki, hər hansı bir müəssisənin rəhbəri kiminsə adından reklam kimi ifadə eləsin. Bunu bir simvolik rəqəmlə ifadə eləsək, məsələn, 1 milyona qədər insan hərəyə cəmi 10 manat ödəmələr eləsə, ayda 10, ildə 120 milyon manata yaxın vəsait eləyir ki, bu, heç şübhəsiz, müəyyən hərbi imkan, hərbi güc deməkdir. Dünya azərbaycanlılarını da bu prosesə töhfə verməyə çağırıram.